《偈二首 其一》
宋代·释端裕

德山入门便棒，多向皮袋里埋踪。临济入门便喝，总在声尘中出没。

若是英灵衲子，直须足下风生，超越古今途辙。

作者简介：端裕（一○八五～一一五○），号蓬庵，俗姓钱，吴越王之裔，会稽（今浙江绍兴）人。年十八得度受具，往依净慈法真一禅师。后竟龙门远，甘露卓、泐潭祥。晚见克勤于钟阜，顿去所滞，侍克勤居天宁。后开法邓州丹霞佛智寺，冷迁虎丘，又庵于西华。敕居建康保宁，后移苏城万寿及闽中贤沙、寿山西禅。复被旨补灵隐，乞归西华旧隐。高宗绍兴十八年（一一四八），四明育王遣使固邀，月馀始就。二十年卒，年六十六。为南岳下十五世，圆悟克勤禅师法嗣。《嘉泰普灯录》卷一四、《五灯会元》卷一九有传。今录诗十二首。